Пісалі з Гудзевіч. Захопленыя той падборкаю ў “ЛіМе”. Гэта, якраз, тое, што ім патрэба. Бедны Белакоз, загадчык музея, хворы, каліт страўніка, і паправы не відно, але столькі ў ім энергіі, што на ўсё забываецца, рады, што можа жыць і працаваць для “сваяго люду”, як піша. Вы, нейк, раскісьлі крыху, ці не прыхварэлі? – Трымайцеся! Вельмі хачу Вас бачыць бадзёрым, поўным надзеі і сілаў. Вашыя ўспаміны, гэта будзе варты дакумент мінулага, і галоўнае – аб’ектыўны.